<https://www.uvzsr.sk/index.php?option=com_content&view=article&id=5215:vyhlaka-k-prekrytiu-hornych-dychacich-ciest&catid=56:tlaove-spravy&Itemid=62>

|  |  |  |
| --- | --- | --- |
| Vyhláška k prekrytiu horných dýchacích ciest | [Tlačiť](https://www.uvzsr.sk/index.php?view=article&catid=56:tlaove-spravy&id=5215:vyhlaka-k-prekrytiu-hornych-dychacich-ciest&tmpl=component&print=1&layout=default&page=&option=com_content&Itemid=62) | [E-mail](https://www.uvzsr.sk/index.php?option=com_mailto&tmpl=component&link=7e576cbdf0c0a3cb17949ee2273440871d5133ec) |

|  |
| --- |
| [Tlačové správy](https://www.uvzsr.sk/index.php?option=com_content&view=category&id=56:tlaove-spravy&layout=blog&Itemid=62) |
| Štvrtok, 09. jún 2022 12:17 |
| **Účinnosť:** 13. júna 2022 [**Link na vyhlášku**](https://www.minv.sk/swift_data/source/verejna_sprava/vestnik_vlady_sr_rok_2022/vyhlaska_35.pdf)  **Poznámka na úvod: *Úrad verejného zdravotníctva SR novou vyhláškou k prekrytiu dýchacích ciest iba dopĺňa výnimky z povinného nosenia respirátorov vo vybraných situáciách.*** ***Uvedená vyhláška nesprísňuje povinnosť nosenia respirátora.*** *Naďalej platí, že v súčasnej epidemiologickej situácii prekrytie dýchacích ciest nie je povinné v exteriéroch, teda ani na hromadných podujatiach organizovaných vonku, ani vo väčšine interiérov vrátane pracovísk, verejnej hromadnej dopravy, taxislužieb a hromadných podujatí (s výnimkou zdravotníckych priestorov, či zariadení sociálnych služieb, ak ste zamestnanec či návštevník; tu je respirátor povinný) – podrobnejšie rozpísané nižšie.* **Od pondelka 13. júna výnimky z povinného nosenia respirátorov platia aj pre:**   * zamestnancov, u ktorých na základe vyjadrenia pracovnej zdravotnej služby alebo na základe dohody medzi zamestnávateľom a zástupcami zamestnancov pracovné podmienky alebo spôsob práce neumožňujú nosenie respirátora alebo inej preventívnej ochrannej pomôcky (rúško, šál alebo šatka), * zamestnancov zariadenia starostlivosti o deti do troch rokov veku dieťaťa.   V prípade zamestnancov, ktorí doteraz mohli v odôvodnených prípadoch namiesto respirátora nosiť rúško, sa okrem medicínskych dôvodov *(chronické ochorenie dýchacích ciest s dychovou nedostatočnosťou, kožné ochorenia)* zaraďuje aj situácia, kedy na základe vyjadrenia pracovnej zdravotnej služby alebo na základe dohody medzi zamestnávateľom a zástupcami zamestnancov pracovné podmienky alebo spôsob práce neumožňujú nosenie respirátora.   *Zmeny sme do vyhlášky zapracovali na základe podnetov z praxe.* **Kompletný prehľad povinného prekrytia horných dýchacích ciest od 13. júna:**  Prekrytie horných dýchacích ciest naďalej nie je povinné v exteriéroch, teda ani na hromadných podujatiach organizovaných vonku, ani vo väčšine interiérov, vrátane pracovísk, verejnej hromadnej dopravy, taxislužieb a hromadných podujatí.  Respirátor ako ochrannú preventívnu pomôcku sú naďalej povinní nosiť:   * personál zariadení poskytovateľov zdravotnej a sociálnej starostlivosti pri kontakte s klientmi a pacientmi (napríklad personál nemocníc, ambulancií a lekární), * návštevníci zdravotníckych a sociálnych zariadení, * pacienti v čakárňach a ambulanciách lekárov, * zákazníci lekární.   Klienti zariadení sociálnych služieb a hospitalizovaní pacienti nemajú povinnosť mať prekryté horné dýchacie cesty.  *Poznámka: Zariadenia poskytovateľov zdravotnej starostlivosti sú definované v zákone 578/2004 Z. z.* Povinnosť nosiť na týchto miestach respirátor sa nevzťahuje na:   * deti do 6 rokov, * osoby so závažnými poruchami autistického spektra, * osoby so stredným a ťažkým mentálnym alebo sluchovým postihnutím, * výkonných umelcov pri podávaní umeleckého výkonu a účinkujúcich pri nakrúcaní dokumentárneho filmu, * tlmočníkov do posunkovej reči v rámci výkonu povolania, * zamestnanca, ktorý sa nachádza na vnútornom pracovisku sám, * čas potrebný na konzumáciu pokrmov a nápojov v zariadeniach spoločného stravovania (bufety a jedálne v nemocniciach a zariadeniach sociálnej starostlivosti), * osoby pri návšteve prírodných kúpalísk, wellness, umelých kúpalísk, * zamestnancov, u ktorých na základe vyjadrenia pracovnej zdravotnej služby alebo na základe dohody medzi zamestnávateľom a zástupcami zamestnancov pracovné podmienky alebo spôsob práce neumožňujú nosenie respirátora alebo inej preventívnej ochrannej pomôcky (rúško, šál alebo šatka), * zamestnancov zariadenia starostlivosti o deti do troch rokov veku dieťaťa (detských jaslí).   Respirátor môžu nahradiť rúškom zamestnanci v špecifických podmienkach:   * ak majú kožné ochorenia tváre, u ktorých by nosenie respirátora mohlo ochorenie zhoršiť, * ak majú chronické ochorenia dýchacích ciest s dychovou nedostatočnosťou, * ak na základe vyjadrenia pracovnej zdravotnej služby alebo na základe dohody medzi zamestnávateľom a zástupcami zamestnancov pracovné podmienky alebo spôsob práce neumožňujú nosenie respirátora a je ho možné nahradiť rúškom.   **Úrad verejného zdravotníctva SR a regionálne úrady verejného zdravotníctva v SR** |